GiliGold/VAD_KnessetCorpus huggingface dataset:
קרן כהן סעד: אבחנתי בין code share לבין שאני קונה שירות.
קרן כהן סעד: בבריתה הכרטיסים מופיעים אחרים.
יוסי פלד: בואי נחזור להגדרה שלינדה אמרה.
יוסי פלד: חברת התעופה שעליה מוטבע הכרטיס אחראית – נורא פשוט.
יוסי פלד: הלוא הלקוח צריך לפנות למישהו, אחרת לא יהיה לו למי לפנות.
רון חלפון: וזה גם מה שקובעת הצעת החוק.
רון חלפון: הצעת החוק קובעת שכרטיס הטיסה הוא כרטיס שמונפק על-ידי המפעיל.
רון חלפון: קרי, מי שרשום על כרטיס הטיסה הוא המפעיל לצורך השבת התמורה וה- - -.
רון חלפון: אם תשלבי את ההגדרה של כרטיס טיסה עם מפעיל אז זו התשובה.
אתי בנדלר: אתה צודק, אבל צריך להיות ברור בדוגמה הזאת שאת נתת שאם את הנפקת כרטיס טיסה שכולל קופונים שונים, כפי שאת קראת לזה, לטיסות של חברות אחרות, את אחראית גם לתקלות.
אתי בנדלר: דהיינו, הקדמה, עיכוב, ביטול של טיסות, או סירוב להעלות נוסע לכל אותן טיסות.
קרן כהן סעד: עו"ד בנדלר, זה פשוט לא הגיוני.
קרן כהן סעד: איזה אחריות יכולה להיות לי לחברות האלה?
קרן כהן סעד: אני נתתי לו שירות לטוס עם דלתא.
קרן כהן סעד: דלתא ביטלה את הכרטיס, אני צריכה גם להחזיר לו - - -
אתי בנדלר: אז צריך לעשות רוורס בכל החוק.
יוסי פלד: נגיד שהוא נתקע בחוץ-לארץ ליום שלם בגלל סופת שלג.
יוסי פלד: את לוקחת אותו לבית מלון.
יוסי פלד: לכאורה, היום הוא קנה כרטיס - - -
קרן כהן סעד: אנחנו לא מדברים רק על סיוע, אנחנו מדברים פה על השבה.
קרן כהן סעד: אני צריכה להחזיר לו את מה שהוא טס ואת כל הדרך חזרה.
קרן כהן סעד: זה פשוט לא הגיוני.
קרן כהן סעד: זה גם לא המצב היום בפועל, זה לא מה שאני עושה היום.
יוסי פלד: אבל את לא תשלמי את זה לאמריקן אייר-ליינס.
יוסי פלד: אם היום טסים באמריקן אייר-ליינס איתכם לארצות הברית כשהוא לא נוחת בישראל, הוא הגיע לאירופה ויש סופת שלגים, ובעצם בהמשך הטיסה לכאורה את לא אחראית.
יוסי פלד: היום חברת התעופה תלין אותו גם אם היא לא מטיסה אותו - - -
לינדה גרינפילד: זה לא נכון, זה לא נכון.
לינדה גרינפילד: אני רוצה לתת איזשהו תרחיש, אותו תל-אביב-ברגמו, תל-אביב-פרנקפורט.
לינדה גרינפילד: הנוסע הגיע לפרנקפורט, והוא צריך לטוס טיסת המשך.
לינדה גרינפילד: חברת לופטה
לינדה גרינפילד: נזה ביטלה את פרנקפורט-ברגמו.
לינדה גרינפילד: לא משתלם לו כבר לטוס, הוא חוזר עכשיו פרנקפורט-תל אביב מיידית לתל-אביב.
לינדה גרינפילד: אני הטסתי את הנוסע תל-אביב-פרנקפורט-תל-אביב בחינם שלא באשמתי.
לינדה גרינפילד: הוא חוזר עכשיו כשאני זו שספגתי גם את התל-אביב-פרנקפורט, גם את פרנקפורט-תל-אביב.
לינדה גרינפילד: אני כאל על לא יכולה עכשיו לפנות לחברת לופטהנזה ולהגיד לה: את ביטלת את הטיסה שלך, אני הייתי צריכה להוציא את הנוסע חזרה לתל-אביב.
לינדה גרינפילד: זה לא יעמוד, הם לא יחזירו לי.
קרן כהן סעד: היא בחיים לא תחזיר לי את הכסף הזה, ולא היתה לי שום אחריות על הטיסה.
קרן כהן סעד: זה לא טיסה שהופעל על-ידי.
אתי בנדלר: אבל אתם מכרתם לו כרטיס כדי להגיע לברגמו, זה מה שהוא תכנן.
אתי בנדלר: בסופו של דבר, הוא שילם לא רק עבור תל-אביב-פרנקפורט, או פרנקפורט-תל-אביב, אלא הוא שילם גם את הכרטיס - - -
קרן כהן סעד: עו"ד בנדלר, באותו היגיון למה את לא מחייבת את הסוכן?
קרן כהן סעד: הסוכן הוא זה שמכר לו.
קרן כהן סעד: מה ההבדל ביני לבין הסוכן במקרה הזה לטיסת ההמשך?
קרן כהן סעד: אם את אומרת שהסוכן לא אחראי אז גם אני לא אחראית.
קרן כהן סעד: זה בדיוק אותו הדבר.
אתי בנדלר: את הנפקת לו את הכרטיס.
קרן כהן סעד: אבל גם הוא הנפיק לו את הכרטיס.
קרן כהן סעד: אין לי שום אחריות כחברת תעופה על טיסת ההמשך.
קרן כהן סעד: מה אני עשיתי?
קרן כהן סעד: האם זו התחזוקה שלי שלא עבדה שלא כצריך?
קרן כהן סעד: זה החלטה מסחרית שלי לבטל את הטיסה?
אתי בנדלר: אין מה להשוות את הבקיאות שלכם כמובן בתעופה לבקיאות שלי, לדאבוננו.
אתי בנדלר: אבל כל מה שאני יכולה זה להיתלות על עצים גבוהים בעניין הזה וזה הדירקטיבה האירופית שהיא הגדירה כרטיס טיסה באותה דרך שאנחנו הגדרנו פחות או יותר.
קרן כהן סעד: החובה שהיא מחילה היא לא על המוביל האווירי הראשון.
קרן כהן סעד: מה שיקרה בדבר כזה הוא שרק הנוסע ייפגע.
אתי בנדלר: עו"ד חלפון, האם אתה יודע מה התשובה לסוגיה הזאת?
רון חלפון: אני גם לא יודע.
רון חלפון: אני חושב שהתקנה האירופאית קבעה את אותו מנגנון.
רון חלפון: אני רק רציתי לשאול האם במקרה שאת מציינת מונפקים שני כרטיסי טיסה?
לינדה גרינפילד: במקרה הזה אם הייתי מנפיקה לנוסע שני כרטיסים, אחד תל-אביב-פרנקפורט, ואחר פרנקפורט-ברגמו, הנוסע היה משלם הרבה יותר כסף מאשר כשאני מוציאה לו את זה על כרטיס אחד.
לינדה גרינפילד: לא רק זה, גם מבחינת המטען שמגיע לו וכל התנאים הנוספים שיוזילו לו משמעותית.
לינדה גרינפילד: זאת אומרת שאני פה פעלתי בתור סוכן כדי להביא אותו ליעד הסופי.
לינדה גרינפילד: חסכתי לנוסע הרבה מאוד כסף, ובגלל שחסכתי לנוסע כסף אני יוצאת ניזוקה מפני שהבאתי אותו רק עד פרנקפורט.
לינדה גרינפילד: אני אחזיר אותו, וגם אם אני אשלם לו את ההפרש פרנקפורט-ברגמו כדי לפצות אותו, עדיין גם את התל-אביב-פרנקפורט-תל-אביב הטסתי אותו בחינם כשכל מה שהייתי בקטע הזה זה סוכנת עבור הנוסע או סוכנת עבור חברת התעופה הנוספת.
לינדה גרינפילד: ודאי שאם כך יהיה לי הרבה יותר זול למכור לנוסע סטים של כרטיסים.
לינדה גרינפילד: הוא בסוף יסיים עם פי 2, פי 3, מהמחיר הבסיסי כשהוא קונה אותו דרכי.
קרן כהן סעד: מה שיקרה מתקנה שכזו הוא שהנוסע הוא זה שייפגע כי אנחנו לא נפעל אחרת.
יוסי פלד: אני מצטער על הוויכוח בינינו.
יוסי פלד: לקוח היום לא יכול לתבוע מחברת תעופה ממשיכה את הקופון שהוא לא ניצל אם זה כורטס על אל על.
יוסי פלד: אם לא ניצלתי קופון, אין תקלה.
יוסי פלד: עשינו את זה.
יוסי פלד: טסתי בקטע הראשון עם אל על, ובקטע הבא עם מישהו אחר.
יוסי פלד: כל הכרטוס היה על אל על, ונגיד שמגיע לי החזר אפילו.
יוסי פלד: לא צריך את החוק, מותר לי לבטל את הטיסה.
יוסי פלד: כשאני מטפל היום בלקוחות, אני לא פונה לסוויס לקבל את הקופון השני שכרטסתי אצלכם.
יוסי פלד: בואו נגיד שנקבל את מה שאתם אומרים, ובואו נהיה עניינים לרגע.
יוסי פלד: האם לקוחות יוכלו בקופון שמוטבע עליו אל על לגשת לחברת תעופה אחרת לתבוע כסף?
יוסי פלד: נגיד שאני אקבל את מה שאתם אומרים, הלוא אנחנו צריכים להישאר עם הלקוחות.
יוסי פלד: ניקח את הקופון השני בכרטיס שלכם בחברת התעופה שלא טסה, לא נוכל לתבוע כסף.
אתי בנדלר: כי לא הם הנפיקו את הכרטיס?
אתי בנדלר: בגלל זה?
יוסי פלד: הקופון הזה הוא לא חוזה בין הלקוח - - -
אתי בנדלר: לבין אותה חברת תעופה.
יוסי פלד: שלא טסה, נכון.
יוסי פלד: ולכן, נניח שנקבל את ההגדרה הזאת, הוא יישאר עם סיטואציה שהיא חסרת ערך מבחינתו.
אתי בנדלר: זה טיעון מוחץ.
לינדה גרינפילד: מכיוון שהוצאתי לנוסע כרטיס עד ליעד הסופי, הוא לא יכול היה לטוס ליעד הסופי בגלל אלף ואחת סיבות.
לינדה גרינפילד: אם אנחנו מדברים על חוק ההשבה, זאת אומרת, אני צריכה להשיב.
לינדה גרינפילד: הכסף נמצא אצלי.
לינדה גרינפילד: אני לא חושבת שלי כחברת אל על לאור החוק הזה תהיה בעיה להשיב את הקטע בין פרנקפורט לברגמו, אבל אני לא רואה למה אני הייתי צריכה גם לסבסד את הנוסע על הקטע של תל-אביב-פרנקפורט-תל-אביב.
לינדה גרינפילד: את הקטע הזה אני לא חושבת שצריך להשיב.
לינדה גרינפילד: פרנקפורט-ברגמו-פרנקפורט – אין לי בעיה.
לינדה גרינפילד: יש לי בעיה עם תל-אביב-פנקפורט-תל-אביב.
אתי בנדלר: מה התרופה של הנוסע במקרה הזה, לטעמך?
לינדה גרינפילד: בקטע של המסלול הספציפי הוא ויתר על פרנקפורט-ברגמו-פרנקפורט.
לינדה גרינפילד: אני מחזירה לו - - -
אתי בנדלר: מה זה "הוא ויתר"?
אתי בנדלר: הוא לא ויתר.
אתי בנדלר: לא הטיסו אותו.
לינדה גרינפילד: הוא לא היה יכול לטוס פרנקפורט-ברגמו-פרנקפורט, הוא לא היה יכול לחכות לטיסה הבאה, הוא בוחר - - -
אתי בנדלר: אני לא יודעת אם הוא לא יכול היה, אולי לא הציעו לו.
לינדה גרינפילד: יציעו לו, חייבים להציע.
קרן כהן סעד: יציעו לו.
קרן כהן סעד: אנחנו מדברים רק על זה שלא תהיה לו אפשרות השבה.
קרן כהן סעד: למצוא פתרון חלופי הוא מצא.
אתי בנדלר: זאת אומרת כך, אם הוא נוסע לחתונה בברגמו אז צריכים להגיד לחתן ולכלה: סליחה, למה אתם מתחתנים בברגמו, או שמא - - -
לינדה גרינפילד: לא, לא להגיד להם.
לינדה גרינפילד: כי אם הם רוצים להתחתן שם - - -
אתי בנדלר: אז אם הם התחתנו, והוא מחמיץ את טיסת המשך ואת החתונה, ואין לו כבר בשביל מה לנסוע לברגמו?
לינדה גרינפילד: מה שבעצם ייגרם היום – את הפרנקפורט-ברגמו-פרנקפורט אני מבינה שצריך להחזיר לו מפני שלא הטסנו אותו.
לינדה גרינפילד: אנחנו לא נתחשבן עם החברה האחרת.
לינדה גרינפילד: זה כסף שאני יכולה להחזיר לנוסע.
לינדה גרינפילד: אבל עדיין אני כן הטסתי את הנוסע תל-אביב-פרנקפורט.
לינדה גרינפילד: אני לא זו שגרמה לנזק מפרנקפורט לברגמו.
כרמל שאמה-הכהן: אנחנו יוצאים להפסקה בדיון עד השעה 13:30.
כרמל שאמה-הכהן: יש לך שעה וחצי להתחדד על הסוגיה הזאת.
כרמל שאמה-הכהן: חוזרים להכריע.
כרמל שאמה-הכהן: הדיון הבא יתקיים עוד עשר דקות.
כרמל שאמה-הכהן: על סדר-היום: הצעת חוק הפצת שידורים באמצעות תחנות שידור ספרתיות, התשע"ב-2012.
כרמל שאמה-הכהן: זאת הצעת חוק שהוכנה לקריאה שנייה ושלישית.
כרמל שאמה-הכהן: היא הונחה על שולחן מליאת הכנסת.
כרמל שאמה-הכהן: ב-6.3, לפני כמה ימים, נמסרה הודעה במליאה, בהתאם להחלטה קודמת של ועדת הכלכלה על חידוש הדיון בהצעת החוק.
כרמל שאמה-הכהן: פורסם סדר יום בהתאם.
כרמל שאמה-הכהן: לכן הצעת החוק נמשכה חזרה מהמליאה לוועדה, בתקווה שתוחזר בטווח כמעט מיידי.
כרמל שאמה-הכהן: אני כבר אתייחס לסדר-היום שפורסם.
כרמל שאמה-הכהן: הסעיף הראשון: "אחזקה משותפת בחברת החדשות", בקשתו של שר התקשורת משה כחלון, שמבוססת על ההסדר שדנו בו בדיונים הקודמים.
רוברט אילטוב: לא, התיקון הוא שלי.
רוברט אילטוב: הבקשה היא של כחלון.
כרמל שאמה-הכהן: כחלון אימץ את תיקון אילטוב וביקש מהוועדה להכניס את השינוי הזה.
כרמל שאמה-הכהן: בעקבות דיונים מקדימים ודיוני הכנה יחד עם השר ועם אחרים לא נתקדם במסלול הזה.
כרמל שאמה-הכהן: אנחנו נהיה פתוחים להצעה ממשלתית שהשר כחלון יביא, בהמשך לסעיף המפוצל בנושא החינוכית.
כרמל שאמה-הכהן: כרגע אי-אפשר לקדם את הנושא הזה בוועדה וזה לא יהיה חלק מחוק "עידן פלוס".
כרמל שאמה-הכהן: אני מתכוון לנושא של אחזקה משותפת בחברת החדשות.
נחמן שי: לכמה זמן זה נעלם?
נחמן שי: זה עולה ויורד כל הזמן.
נחמן שי: כמו מפלצת נעלמת שכל רגע מגיחה מאיזו פינה ושוב פוקעת.
אופיר אקוניס: אל תאמר על תיקון אילטוב "מפלצת".
נחמן שי: חס וחלילה, זה לא אילטוב, זה התיקון.
נחמן שי: האם אפשר לדעת שזה מת מיתת נשיקה?
אתי בנדלר: לא, בפירוש נאמר לך שלא.
נחמן שי: אז מתי זה יבוא לפה?
כרמל שאמה-הכהן: כל הזמן, גם הממשלה וגם הוועדה בוחנים את הדינאמיקה של פלח שוק הזה של תוכן וחדשות בברודקסט ורואים מה ההשלכות של כל צעד כזה או אחר.
כרמל שאמה-הכהן: אין פה איזו נוסחה שמכניסים ואומרים מה תהיה התוצאה.
כרמל שאמה-הכהן: יש פה הרבה דברים משתנים ומשתנים שתלויים במשתנים אחרים.
כרמל שאמה-הכהן: אתה לא יכול להגיד לי מה יקרה אם תיקון אילטוב יתקבל, איזו השפעה תהיה לזה על הריכוזיות בחדשות או השפעה על ערוץ אחר שקיים ברקע.
נחמן שי: נכון, אבל גם מצב שלא מחליטים שום דבר, גם הוא יוצר מצב של מציאות לא בריאה בשוק הזה.
אופיר אקוניס: ההחלטה התקבלה והיא החלטה די סופית.
אופיר אקוניס: ב-20.12.2010, כאשר הוועדה הזאת הניחה את חוק המעבר מזיכיונות לרישיונות.
אופיר אקוניס: אז התקבלה החלטה שבאה ואומרת שמי שרוצה רישיון שזה בסדר גמור, זה לגיטימי, יבנה לעצמו חברת חדשות.
אופיר אקוניס: כלומר, הפיתרון לשאלה שכינית אותה מפלצת, כבר ישנו אבל ישנם תיקונים שבאים בדרך.
אופיר אקוניס: התשובה ניתנה כבר.
כרמל שאמה-הכהן: כדי שהתיקון הזה ייצא לעולם בצורה סופית, צריך להיות גם רוב בוועדה וגם הסכמה עם משרד התקשורת.
כרמל שאמה-הכהן: כרגע אין את הרכיבים האלה.
כרמל שאמה-הכהן: יש רצון גדול של שר התקשורת שהתיקון הזה יעבור.
כרמל שאמה-הכהן: ה רצון שלו לבד לא מספיק.
נחמן שי: כרגע משדרים שני בעלי זיכיון, זה המצב שהשארנו.
נחמן שי: השארנו גם שני בעלי רישיון.
נחמן שי: כל צירוף אחר הוא אומר משהו חדש.
נחמן שי: תגיד, או שאתה מוריד או שאתה משאיר את זה ברקע או מחכה עד להודעה חדשה.
כרמל שאמה-הכהן: זה עולה לתקציב המדינה אם זה נשאר ברקע?
נחמן שי: זה לא עולה שום דבר, זה יוצר אי בהירות בשוק אבל אפשר לחיות עם זה.
כרמל שאמה-הכהן: למה אי בהירות?
כרמל שאמה-הכהן: להיפך, המצב ברור.
כרמל שאמה-הכהן: לא אמרנו שזה מת לגמרי וגם לא אמרנו שמחר יש חתונה, זה הכול.
אתי בנדלר: כדי להבהיר את העניין עד הסוף.
אתי בנדלר: הצעת החוק הזאת כזכור פוצלה.
אתי בנדלר: עדיין יש חלק אחד שיכול מאן דהוא, לנסות לתלות על אותו וו את הנושא הזה, כמו גם נושאים אחרים.
אתי בנדלר: מובן שתמיד תהיה הזכות, ככל שזה יקרה, להעלות טענת נושא חדש, שאז ועדת הכנסת תכריע בה.
אתי בנדלר: בלי שום קשר לכך ברור שניתן להגיש הצעת חוק נפרדת ואז בכלל אין בעיה.
אתי בנדלר: כרגע המצב המשפטי הוא שאין חברת חדשות באחזקה משותפת על-ידי בעל זיכיון ובעל רישיון, כמו שאין מעבר לרישיון לערוץ 10.
אתי בנדלר: זה המצב המשפטי.
אופיר אקוניס: אני יכול לומר משהו?
רוברט אילטוב: פתחנו דיון בנושא?
אופיר אקוניס: רק משהו כללי.
אתי בנדלר: כל אחד מהנושאים מחייב תיקון חוק.
רוברט אילטוב: תודה לך כבוד היושב ראש שבכל זאת ניסית להעלות את הנושא לדיון ונענית גם לבקשה של שר התקשורת כרגע להוריד, כי אין הסכמות בנושא.
כרמל שאמה-הכהן: שר התקשורת לא ביקש להוריד.
כרמל שאמה-הכהן: שר התקשורת רוצה בהצעה.
כרמל שאמה-הכהן: עם כל שאר הגורמים אין הסכמה.
רוברט אילטוב: לא, להשאיר את ההצעה באותה סטאטוס כפי שהיתה.
רוברט אילטוב: אני רוצה להגיד ולהבהיר שבסופו של דבר, למרות שחלק מחבריי באופוזיציה חושבים שההצעה בעצם תשאיר כוח בידי חברת חדשות אחת ולא תיתן את הטיפול הראוי, אני חושב שההצעה שלי עושה צעד אחד ראשון וחשוב בפיצול של שתי הזכייניות בערוץ 2.
רוברט אילטוב: היא אמורה היתה להתחיל את הפיצול הזה כדי שיהיו לנו שתי חברות טלוויזיה, חברות ברודקסט רציניות גדולות וחזקות.
רוברט אילטוב: לצערי, כנראה לא רוצים לקבל את העמדה שלי, חלק מהקואליציה וחלק מהאופוזיציה ולכן אני לא רוצה להביא למשברים כאלה ואחרים ואני כן הסכמתי להשאיר את זה כרגע בסטאטוס קפוא.
אסף אמיר: מה עם החברה השלישית?
אסף אמיר: יש משהו שאנחנו לא יודעים?
אסף אמיר: יש שתי חברות, שכחת את ערוץ 10?
רוברט אילטוב: הדיון הוא לא על ערוץ 10, לכן אני לא מתייחס אליו.
אופיר אקוניס: אבל יש חברת חדשות נוספת במדינה.
אופיר אקוניס: יש עוד 2, יש חברת חדשות של ערוץ 2, יש את חברת ישראל 10 ויש את ערוץ 1.
אתי בנדלר: לא לטעות, אמרתי בינתיים.
אופיר אקוניס: האם רשות השידור עומדת בפני סגירה?
אתי בנדלר: לא, לגבי ערוץ נוסף.
רוברט אילטוב: אני לא רציתי להגיד את זה אבל זה רק מחזק את העמדה שלי, מכיוון שיש עוד חברות חדשות בשוק.
רוברט אילטוב: יש עוד שתי חברות חדשות, אחת של רשות השידור ואחת של ערוץ 10, לכן לא תהיה חברת חדשות אחת.
רוברט אילטוב: לכן ניתן לעשות את המהלך שלי כרגע, הוא מקובל והוא יכול להיות.
רוברט אילטוב: אני לא רואה שום הבדל בין זה שכרגע שתי הזכייניות מחזיקות בערוץ החדשות לבין מצב שהן היו שתי חברות ברישיון שהיו מחזיקות, שיש להן את האפשרות בחוק.
רוברט אילטוב: לכן צר לי שכרגע לא ניתן להתקדם בנושא הזה, כי אני חושב שזה צעד ראשון בהפרדה של "רשת" ו"קשת" מערוץ 2.
כרמל שאמה-הכהן: קודם כל, שלא היתה מחלוקת בוועד שאם "קשת" ו"רשת" היו נפרדים באופן מלא והיו יוצרים אלטרנטיבה נוספת גם בתוכן וגם בחדשות.
רוברט אילטוב: אבל זה לא ניתן לעשות.
אופיר אקוניס: זה ניתן.
אופיר אקוניס: ביקשתי זכות דיבור כדי להסביר את זה.
כרמל שאמה-הכהן: כרגע, הסיכומים שגלומים בהצעה שמונחת, הם שאולי תתפתח תחרות גדולה יותר בתחום התוכן ברגע שיהיה אפיק נוסף.
כרמל שאמה-הכהן: ברגע שתגיע השעה 20:00 יהיו אותם חדשות בשני ערוצים מקבילים.
רוברט אילטוב: אומרים הנציגים של ערוץ 10 שיש עוד חברת חדשות נוספת ויש את רשות השידור עם החדשות שלהם.
רוברט אילטוב: לכן זאת לא חברת חדשות יחידה ובודדה.
רוברט אילטוב: לכן ניתן לעשות את המהלך הזה היום ללא שום ספק.
כרמל שאמה-הכהן: מבלי לפגוע באף אחד.
כרמל שאמה-הכהן: גם אני ואתה יכולים לעלות מחר לאצטדיון של הניקס באן.
כרמל שאמה-הכהן: איי ולהגיד שגם אנחנו על המגרש.
כרמל שאמה-הכהן: יש סוג של פרופורציות.
כרמל שאמה-הכהן: אני מאחל להם שהם יגדלו ויתחזקו ובאמת יגיעו למצב שנגיד 10 ו-2.
כרמל שאמה-הכהן: כרגע - - -
רוברט אילטוב: לא אני העליתי את הנושא אלא החברים מערוץ 10.
אסף אמיר: היועצת המשפטית אמרה שכרגע יש ערוץ חדשות - - -
כרמל שאמה-הכהן: סיכון נוסף שאף אחד לא יודע לתת דיאגנוזה לאן זה יוביל והוא: מה המתווה שאתה מציג יגרום לאחת מהזיכיונות, נניח "רשת" שנשארת במצב מסוים ונתונה מצב פיננסי מסוים.
כרמל שאמה-הכהן: מה זה עושה?
כרמל שאמה-הכהן: אתה מבין, כל הדברים האלה הם מאוד לא ברורים.
רוברט אילטוב: בגלל הנושאים הדקים האלה והבעייתיים האלה, קיבלתי את העמדה הזאת ולכן הסכמתי שזה יוקפא כרגע כדי להמשיך ולדון בנושא.
אתי בנדלר: אני בכל זאת מבקשת להעמיד דברים על דיוקם.
אתי בנדלר: סיטואציה כזאת, אם בכלל היתה אפשרית, הסיטואציה שאליה מכוונת ההצעה שלך, רק למצב שבו אחת מהזכייניות נשארת עם הזיכיון שלה והשנייה מבקשת ומקבלת רישיון, בהנחה שהיו מתקנים גם את המועדים להגשת בקשה לעבור לרישיון.
אתי בנדלר: אז מועד המעבר לפי החוק כרגע הוא ב-2013.
אתי בנדלר: ב-2013, ללא תיקון חוק לא תהיה חברת חדשות של ערוץ 10.
אתי בנדלר: זאת אומרת, אתה אומר שכרגע בהתאם למצב יכול שיהיו 3 חברות חדשות, של ערוץ 1, ערוץ 10 וערוץ 2.
אתי בנדלר: זה לא נכון משום שהצעת החוק שלך מכוונת במקרה המוקדם ביותר ל-2013 ובלי תיקון חוק ב-2013 אין ערוץ 10.
אתי בנדלר: אז בכל מקרה לא היתה חברת חדשות נוספת בערוצים המסחריים.
רוברט אילטוב: מי קבע שהם לא יהיו?
אתי בנדלר: החוק.
אתי בנדלר: אם אתה לא מתקן אותו הוא קובע - - -
כרמל שאמה-הכהן: יש מחלוקת על הפרשנות הזאת.
כרמל שאמה-הכהן: ייצגתי אתמול באיזה פורום את העמדה שלך ויש כאלה שחולקים עליך.
כרמל שאמה-הכהן: אני עדיין אומר שמבחינתי עמדתך נשמעת יותר הגיונית אבל היו אחרים, לא זוטרים, שחלקו עליך בצורה נחרצת.
אתי בנדלר: קודם כל, קטונתי.
אתי בנדלר: אני רק יודעת לקרוא חוק.
רוברט אילטוב: לגבי מועד הגשת הבקשות, אפשר להאריך את זה בעוד חודשיים או שלוש.
אתי בנדלר: אתה אומר שאם החוק יתוקן ותתאפשר אחזקה משותפת - - -
רוברט אילטוב: על זה מדובר בפורומים פוליטיים.
אתי בנדלר: רק אם יתוקן החוק בקשר לערוץ 10.
אתי בנדלר: אני אגיד לאדוני על מה אני מבססת את הקביעה שלי.
כרמל שאמה-הכהן: אני מכיר את חוות דעתך, אני אומר שהיא נשמעת לי יותר הגיונית.
אופיר אקוניס: על מכתבו של היועץ המשפטי.
אתי בנדלר: מכתבו של היועץ המשפטי דיבר רק על הארכת הזיכיון.
אתי בנדלר: הוא אמר: בשלב הזה אני יכול לא לראות ולא לשמוע.
אתי בנדלר: אבל, לגבי מעבר מזיכיון לרישיון אומר סעיף 33א לחוק הרשות השנייה לטלוויזיה ורדיו, בסעיף קטן ב' שלו כדלקמן: "על אף הוראות סעיף קטן א', המועצה לא תיתן למבקש רישיון לשידורי טלוויזיה, בהתקיים אחד מהמפורטים להלן וגומר".
אתי בנדלר: אני קוראת רק את החלקים הרלוונטיים.
אתי בנדלר: בפסקה 1: "המבקש היה בעל זיכיון לשידורי טלוויזיה", אני מדלגת שוב על החלקים הלא רלוונטיים, "והמועצה מצאה כי המבקש לא קיים בתקופת הזיכיון או הרישיון את ההוראות לפי חוק זה, את כללי המועצה או את תנאי הזיכיון או הרישיון לפי העניין.
אתי בנדלר: לעניין זה לא תובא בחשבון הפרה שלדעת המועצה היא הפרה זניחה".
אתי בנדלר: כדי שהמועצה תהיה רשאית לתת רישיון לערוץ 10, היא צריכה לקבוע, בין היתר, שאי תשלום חוב של 60 מיליון שקל זאת הפרה זניחה.
אתי בנדלר: אני רוצה לראות מועצה ציבורית שקובעת שאי תשלום 60 מיליון שקלים מהווה הפרה זניחה.
רוברט אילטוב: קיבלנו החלטות והם שונו מבלי שזה יגיע לוועדה.
אתי בנדלר: אם על זה ייקבע שזאת הפרה זניחה, אז אני כבר לא יודעת מהי הפרה לא זניחה ובוודאי ובוודאי לא מהי הפרה מהותית.
כרמל שאמה-הכהן: אני חושב שעמדתך היא יותר מסבירה ולא זניחה, אבל אני אומר שאתמול נשמעה עמדה אחרת.
כרמל שאמה-הכהן: אני לא אצטט כי הגורם הזה לא נמצא כאן.
כרמל שאמה-הכהן: אני מכיר גם את עמדתך וגם את עמדת הייעוץ המשפטי של הרשות השנייה.
כרמל שאמה-הכהן: אני אומר שהדברים לא מוחלטים.
כרמל שאמה-הכהן: כל עוד יש מחלוקת הם לא מוחלטים.
נחמן שי: הנקודה הכי חשובה בסוף היא איך להבטיח שתהיינה לפחות שתי חברות חדשות.
נחמן שי: עזוב את רשות השידור.
נחמן שי: אני לא יודע איך ייעשה בהמשך תהליך החקיקה, אני לא יודע מי יהיה פה כדי לוודא את זה אבל זה מה שצריך לעשות, אדוני היושב ראש.
נחמן שי: אנחנו צריכים בעבודה שלנו לוודא שמכל מה שעשינו פה נישאר עם חברת חדשות אחת.
נחמן שי: יש בזה אינטרס משותף לכל הנוכחים בחדר.
רוברט אילטוב: כרגע זה התהליך.
רוברט אילטוב: אתם תישארו עם חברת חדשות אחת ועם ערוץ 2.
נחמן שי: אם זה התהליך אז נעדכן אותו, נפעל נגדו.
נחמן שי: זה לא יכול להיות שמכל הרפורמה הגדולה - - -
רוברט אילטוב: לכן אני לא מבין למה אתה מתנגד לתיקון שלי.
נחמן שי: דיברנו על זה הרבה.
נחמן שי: אם התיקון שלך יישמר או יבטיח שתי חברות חדשות זה דבר סביר ואם לא אז לא.
אופיר אקוניס: התיקון שלו לא עוסק בהבטחת שתי חברות.
נחמן שי: נכון, בדיוק, הוא מגיע לזה מאחור.
אופיר אקוניס: הוא לא עוסק בזה.
אופיר אקוניס: התיקון שלך הוא בדיוק הפוך.
אופיר אקוניס: התיקון שלך מקבע עוצמה לחברת חדשות אחת מכובדת כ כל שיהיה.
אופיר אקוניס: זה מה שנותן התיקון שלך
רוברט אילטוב: התיקון שלי נותן את התהליך לפיצול שתי החברות.
אופיר אקוניס: הוא לא מפזר,.
אופיר אקוניס: הוא בעצם מעצים את הריכוזיות.
רוברט אילטוב: אנחנו רואים את הדברים אחרת.
רוברט אילטוב: הארכת מועדים להגשת בקשות לרישיונות
כרמל שאמה-הכהן: אנחנו עוברים לנושא הבא: הארכת מועדים להגשת בקשות לרישיונות.
כרמל שאמה-הכהן: מאחר והמועד האחרון חלף והגישה רק זכיינית אחת, ערוץ 10, אנחנו רוצים לתת אפשרות, לפחות סמכות למשרד התקשורת ולשר התקשורת, לקבוע מועד נוסף או מועדים נוספים.
כרמל שאמה-הכהן: אפשר לקצוב את הסמכות הזאת בזמן.
כרמל שאמה-הכהן: זאת הצעה בסיסית שלי ואתם תאמרו את דעתכם.
נחמן שי: אני אמשיך את הקו שהתחלתי בו קודם והחלפנו כמה מילים לפני תחילת הישיבה.
נחמן שי: מטעמים שונים רק ערוץ 10 הגיש אבל עליה יש כנראה איזה הסתייגויות שנובעות מסיבות כספיות או אחרות, אי עמידות בדרישות.
רוברט אילטוב: אני מניח שזאת הפרה זניחה.
נחמן שי: אני לא יודע אם זאת הפרה זניחה.
נחמן שי: זה לא נראה כמו הפרה זניחה.
נחמן שי: בשעתו דיברנו מהי הפרה זניחה וזה לא נראה כך.
נחמן שי: בכל מקרה, אני חושב שהאופציה של הארכה היא נכונה.
נחמן שי: אנחנו מעוניינים ברפורמה שתשחרר קצת את הזכיינים האלה מציפורני הממשלה, כל ממשלה, ותיתן להם יותר חופש.
נחמן שי: אני לא נכנס כרגע לסוגיות שעלו לאחרונה על סדר היום הציבורי כי זה לא רלוונטי לכאן.
נחמן שי: לכן הרעיון של דחייה הוא נכון.
נחמן שי: אני מבקש, אבל, שזה יהיה מוגבל בזמן וזה לא יהיה כחרב מתהפכת שתלויה מעל ראשם של הזכיינים והם תמיד יצטרכו לחייך למישהו.
נחמן שי: זה צריך להיות תאריך מוגדר שעד אליו הם יוכלו להגיש.
נחמן שי: תן להם את האופציה כי הם אולי היו עסוקים.
נחמן שי: לא משנה כרגע, הגענו למקום הזה.
נחמן שי: נ דמה לי שבשעתו היתה הסכמה על הרפורמה.
נחמן שי: תן ללכת אבל תקבע תאריך מוגדר וזה יהיה בסדר.
רוברט אילטוב: אני מסכים על תאריך מוגדר.
אופיר אקוניס: אני מצטרף לדעתם של חבר הכנסת אילטוב וחבר הכנסת שי.
אופיר אקוניס: אני חושב שבמצב שנוצר, שבו חברה אחת שמחזיקה בזיכיון והגישה ב קשה לרישיון זה דבר טוב אבל לא מספיק.
אופיר אקוניס: אנחנו היינו רוצים לראות הרבה יותר חברות מהקיימות מגישות בקשה למעבר מזיכיון לרישיון וחברות חדשות לגמרי – שזה לא קרה כלל - שמבקשות רישיון.
אופיר אקוניס: לכן, אם הממשלה או שר התקשורת חושבים שנכון להאריך ולתת עוד 3 או 4 חודשים הזדמנות לחברות חדשות לגמרי או לזכייניות שקיימות היום בשוק ורוצות בכל זאת לעבור משיטת הזיכיון לשיטת הרישיון, בהחלט לתמוך בבקשה הזאת.
אופיר אקוניס: אני מצטרף בעניין הזה לחבר הכנסת שי, גם כדי לעשות איזה סדר בבלגן הטלוויזיוני הנוכחי, להקציב את זה בזמן מסוים עד תחילת יוני או עד סוף יוני.
אופיר אקוניס: אני מציע להעביר את הסמכות הזאת לשר התקשורת ואני בטוח שהוא ישקול בצורה טובה.
כרמל שאמה-הכהן: כלומר, שהסמכות תהיה נתונה לו להפעיל אותה עד סוף יוני או שהמועד שהוא יכול לקבוע הוא עד סוף יוני.
אופיר אקוניס: שהמועד שהוא יכול לקבוע הוא עד סוף יוני.
כרמל שאמה-הכהן: זה ממש קרוב.
רוברט אילטוב: אולי תסבירו מה יניע אותם להגיש את הבקשות?
אופיר אקוניס: תהיה להם הזדמנות נוספת.
אופיר אקוניס: משרד התקשורת, בבקשה.
טל רוזנפלד: השר ביקש מאיתנו למסור שהוא לא מתנגד לעניין הזה.
אופיר אקוניס: הוא תומך?
טל רוזנפלד: הוא תומך.
טל רוזנפלד: הערה אחת לעניין מה שאמר חבר הכנסת אקוניס.
טל רוזנפלד: בקשות של חדשים, של מי שהוא לא בעל זיכיון היום, הם לא מוגבלות בזמן, הם יכולים מתי שהם רוצים.
טל רוזנפלד: אנחנו מדברים רק על בעלי זיכיון.
אופיר אקוניס: אני מקבל את התיקון.
טל רוזנפלד: דבר נוסף, זה יחייב עוד הרבה תיקונים.
טל רוזנפלד: זה לא רק לעניין המועד האחרון להגשת בקשה.
טל רוזנפלד: יש היום גם את בדיקת הכשירות, את פרסום המכרז, זה צריך להיות בהתאמה.
כרמל שאמה-הכהן: ברור, אנחנו מדברים על פתיחת התהליך מחדש.
אופיר אקוניס: מה אתם מציעים מבחינת זמנים?
כרמל שאמה-הכהן: בואו נשמע את אלה שאמורים להגיש את הבקשה.
כרמל שאמה-הכהן: גם הם צד.
כרמל שאמה-הכהן: ערוץ 10 כבר הגיש.
כרמל שאמה-הכהן: מי רוצה לדבר מ"קשת" או מ"רשת"?
אבי צבי: אנחנו הצהרנו בעבר שאנחנו נישאר בזיכיון עד סוף התקופה שלנו לכן המועד לא רלוונטי.
אבי צבי: אני רק מבקש להגיד: כמו בנושאים אחרים, הבהירות מאוד חשובה.
אבי צבי: זאת אומרת, על תשאירו את זה אמורפי באוויר.
אבי צבי: כל תאריך שתשימו הוא בסדר אבל שהכללים יהיו ברורים.
אבי צבי: תיראו כמה זמן אנחנו משקיעים בתוך הוועדה המכובדת הזאת על לעשות תיקונים שקשורים למעבר מזיכיון לרישיון כי הכללים לא ברורים.
אבי צבי: החוק הוא לא חוק, החוק ניתן כל הזמן לשינוי.
אבי צבי: רוצים לקבוע זמן?
אבי צבי: על הכיפאק, אבל שימו את התאריך ובואו ניצמד אליו כדי שאנחנו נוכל להתכונן אסטרטגית וגם קשת יוכלו.
אבי צבי: אנחנו צריכים לתכנן את המהלכים שלנו.
אבי צבי: זאת כל בקשתי.
טלי גורן: אני מצטרפת לבקשת אבי צבי מילה במילה.
טלי גורן: שהחוק יהיה חוק.
טלי גורן: אנחנו סיימנו את כל המהלך הזה והבנו שזה עד ה-1.1.2012.
טלי גורן: היתה לנו אפשרות להגיש את הבקשה ולא הגשנו.
אופיר אקוניס: זאת אומרת, אתם לא מבקשים את ההארכה.
רוברט אילטוב: אז מה זה רלוונטי?
קריאה: זה רלוונטי כי זה מאוד חשוב לערוץ 10.
רוברט אילטוב: המצב של היום בעצם אומר שאי-אפשר להגיש בקשות, זה לא רלוונטי.
רוברט אילטוב: "קשת" לא רוצה וערוץ 10 הגישו.
נחמן שי: אבל חדשים יכולים להגיש.
אופיר אקוניס: לא, חדשים לא צריכים.
כרמל שאמה-הכהן: ערוץ 10 רוצה להביע עמדה?
דבורה קמחי: כפי שנאמר, אנחנו היחידים שהגשנו בקשה.
דבורה קמחי: ככל שדוחים את המועד אנחנו כמובן מבקשים שידחו את כל המועדים הרלוונטיים בהתאמה.
רוברט אילטוב: אז מה עושים?
אבי צבי: אני רוצה להגיד משהו טיפה בקונטקסט יותר רחב.
אבי צבי: מכל פרשיית חברת החדשות שמסתיימת עכשיו,היה לחברי ועדת הכלכלה ההזדמנות ללמוד טוב יותר את מה שקורה בתוך השוק שלנו ולראות שהאתגר שלנו לא יושב ברפורמה של מעבר מזיכיון לרישיון.
אבי צבי: הוא יושב במקום הרבה יותר רחב.
אבי צבי: שוק הטלוויזיה המסחרית בשיא הפופולאריות שלו אבל בשיא השפל הכלכלי שלו.
אבי צבי: זה המצב אצל כל הזכייניות.
אבי צבי: אנחנו כל הזמן עסוקים בתוך הוועדה הזאת בלהציל את ערוץ 10 או לא להציל את ערוץ 10, לפצל או לא לפצל.
אבי צבי: אני אומר לכם, אנחנו בתקופה מאוד מאוד לא טובה.
אבי צבי: צריך לעשות עבודת עומק, שזה היה הסיכום של הוועדה האחרונה.
אבי צבי: לשבת ולהסתכל על מכלול של נושאים כלכליים, תוכניים, אסטרטגיים ולגבש סדרה של תיקונים.
אבי צבי: להדביק את הפלסטר שאומר עכשיו שיש מועד חדש לזיכיון.
אבי צבי: זה על-הכיפאק, זה יפתח את החלון שבו אפשר יהיה לעשות את ה עבודה הזאת.